kardosdrur/scandi-wiki huggingface dataset:
Bernardo O'Higgins

Bernardo O'Higgins (20. august 1778 – 24. oktober 1842) var en chilensk revolutionær leder og statsmand og statsoverhovede fra 1817 til 1823. Han var leder for de chilenske væbnede styrker som besejrede spanierne i 1817, og erklærede uafhængighed året efter.

Eksterne henvisninger 

Politikere fra Chile
VM i ishockey 1990 (kvinder)

VM i ishockey for kvinder 1990 var det første VM i ishockey for kvinder. Mesterskabet blev arrangeret af IIHF og afviklet i Ottawa, Canada i perioden 19. – 25. marts 1990 med deltagelse af otte hold.

Det første VM-guld nogensinde gik til værtsnationen Canada, som i finalen vandt 5-2 over USA. Og bronzemedaljerne gik til Finland, som besejrede Sverige med 6-3 i bronzekampen.

Resultater 
Turneringen havde deltagelse af otte hold:
 Fra Nordamerika deltog USA og Canada.
 Vinderen af det asiatiske mesterskab 1989, Kina, afslog at deltage, og i deres sted deltog nr. 2, Japan.
 Fra Europa deltog de fem bedste hold fra EM 1989: Finland, Sverige, Vesttyskland, Norge og Schweiz.

De otte hold spillede først en indledende runde i to grupper med fire hold. De to bedste hold fra hver gruppe gik videre til finalerunden om placeringerne 1-4, mens de to lavest placerede hold i hver grupper fortsatte i placeringsrunden om 5. – 8.-pladsen.

Indledende runde 
De otte hold spillede i den indledende runde i to grupper med fire hold. De to bedste fra hver gruppe gik videre til semifinalerne, mens de øvrige fire hold gik videre til placeringsrunden.

Gruppe A

Gruppe B

Placeringsrunde 

De fire hold, der sluttede på tredje- eller fjerdepladsen i grupperne i den indledende runde, spillede om 5. – 8.-pladsen.

Finaler 

De fire hold, der sluttede på første- eller andenpladsen i grupperne i den indledende runde, spillede i semifinalerne, bronzekampen og finalen om guld-, sølv- og bronzemedaljer.

Medaljevindere

Kilder / eksterne henvisninger 
  Hockey Archives – Championnats du Monde féminins 1990

Ishockey i 1990
1990 (kvinder)
Ishockey for kvinder
Nepals konger

Kongen af Nepal var Nepals officielle statsoverhoved fra grundlæggelsen af Kongeriget Nepal i 1768 indtil monarkiets formelle afskaffelse ved en parlamentsbeslutning den 28. maj 2008. Den daværende kong Gyanendra var dog allerede frataget sine beføjelser som konstitutionelt statsoverhoved den 15. januar 2007.

Nepal blev efter en beslutning i et nyvalgt forfatningsgivende parlament udråbt som ny republik med en præsident som landets officielle statsoverhoved. Som landets første præsident valgte parlamentet Ram Baran Yadav fra Nepali Congress.

Se også 
 Nepals præsidenter
 Nepals premierministre

Konger
Nepals politik
Personer fra Nepal
 
Lister over regenter
Charlotte Ammundsen

Charlotte Ammundsen (født 1. april 1947 i København, død 23. august 2003), datter af direktør Johannes Ammundsen og Ingrid Vibeke Simonsen, var en dansk borgmester.

Hun læste litteraturvidenskab ved Københavns Universitet, og var fra 1973−1980 ansat på Det Kongelige Bibliotek som studentermedhjælper.

Hun blev valgt ind i borgerrepræsentationen i 1978, og var fra 1981 til 1998 miljøborgmester i Københavns Kommune.

Den 21. december 1998 blev hun gift med statslæge, dr. med. Hans Erik Knipschildt.

Noter

Eksterne henvisninger 
 Charlotte Ammundsen på Kvinfo.dk (Dansk Kvindebiografisk Leksikon)
 

Borgmestre i København
Medlemmer af Københavns Borgerrepræsentation i 1900-tallet
Personer i Kraks Blå Bog (afdøde)
Personer fra København
Borgmestre fra SF
Personer i Dansk Kvindebiografisk Leksikon
Ecuadors flag

Ecuadors flag består af tre vandrette striber. Den øverste stribe er dobbelt så bred som begge de nederste. Ovenfra og ned danner den gyldne, blå og røde stribe flagets baggrund. Midt på flaget er kondoren fra Ecuadors nationalvåben afbildet. 

Dagens flag blev officielt indført 26. september 1860.

Flag fra Sydamerika
Ecuador
Nationale flag
Fernis (væske)

Fernis er en gennemsigtig væske, som påføres træværk, bøger, malerier og andre materialer, for at danne en hård og beskyttende finish eller film, til værn mod slitage, luft og fugtighed.

Den traditionelle opbygning af fernis består af linolie, harpiks og fortynder eller et opløsningsmiddel.

Fernis har forskellige karakteristikker og overflader, er normalt gennemsigtig og efterlader en blank eller mat overflade efter påføring på emnet.

Lak
Guyanas flag

Guyanas flag kendt som Den gyldne pilespids, består af en gul (gylden) pilespids med en rød triangel på grøn bund. Den gule pilespids er markeret på to sider med en smal hvid stribe og den røde trekant med en smal sort stribe. Flaget er fra 1966. Grundidéen til flaget stammer fra vexillologen Dr. Whitney Smith, da uden de hvide og sorte striber.

Det grønne symboliserer landbrug og skovene, det hvide; floder og vand, det gule; mineralforekomster (guld), det sorte udholdenhed og det røde symboliserer iver og dynamik.

Eksterne henvisninger 

Flag fra Sydamerika
Guyana
Nationale flag
Wat

eller  
Et wat (udledt af sanskrit-ordet Vattaka) er et kloster tempel i Cambodja, Thailand eller Laos. Ordet "wat" (khmer វត្ត)(thai วัด) (nogle gange skrevet "vat" hvis det er i Laos) betyder skole. I den oprindelige betydning er en wat et buddhistisk helligt sacred område med bosted for munke, et tempel og en bygning der huser et stort billede af Buddha, samt en bygning til undervisning. Et buddhistisk sted der er beboet af mindre end tre munke kan strengt taget ikke kaldes en wat, selvom ordet ofte bruges løsere endda for ruiner af gamle templer. 

I Cambodja, bruges ordet wat til at omtale ethvert sted hvor der bedes. Generelt menes der et buddhistisk sted, men en kirke kan omtales som enten វត្តយេស៊ូ (wat yeasu) eller វិហារយេស៊ូ (vihear yeasu). Angkor Wat (អង្ករវត្ត) betyder templernes by.

Eksempler 
Nogle velkendte wat inkluderer:

Cambodja 
 Angkor Wat, nær Siem Reap, Cambodia
 Silver Pagoda, Phnom Penh
 Wat Phnom, Phnom Penh

Laos 
 Pha That Luang, Vientiane, Laos
 Wat Xieng Thong, Luang Prabang

Thailand 
 Wat Suthat, Bangkok Thailand
 Wat Benchamabophit (marmortemplet), Bangkok
 Wat Ratchanadda, Bangkok
 Wat Phra Kaew, Bangkok
 Wat Arun, Bangkok
 Wat Bowonniwet, Bangkok
 Wat Phrathat Doi Suthep, Chiang Mai
 Wat Aranyawiwake, Chiang Mai
 Wat Chedi Luang, Chiang Mai
 Wat Phra Pathom Chedi, Nakhon Pathom
 Wat Phumin, Nan

Gallery 

Klostre
Buddhistiske templer
Cambodja
Thailand
Laos
Maurice Jones-Drew

Maurice Jones-Drew (født 23. marts 1985 i Oakland, USA) er en amerikansk footballspiller, der spiller i NFL som running back for Oakland Raiders i sin hjemby. Han har spillet for klubben siden 2014. Tidligere har han spillet otte sæsoner for Jacksonville Jaguars.

High School og College karriere 
Før Maurice Jones-Drew startede på college spillede han for De La Salle High School. Han var ikke med til at tabe en eneste kamp i de tre år, hvor han gik på De La Salle High School. Dermed var han med til at sætte den fantastiske rekord, som denne High School er i besiddelse, nemlig den High School der har været ubesejret længst tid. Rekorden lyder på hele 151 kampe uden at tabe. Maurice Jones-Drew udmærkede sig også ved at score alle touchdowns i en kamp, hvor landet to bedste High Schools mødte hinanden. Det var første gang at landet to bedste High Schools mødte hinanden, og De La Salle High School vandt 29-15 over Long Beach Poly. Maurice scorede hele fire touchdowns, og det var tilmed i hans første år på High Schoolen.
Maurice Jones-Drew spillede hele han college karriere hos UCLA, hvor Karl Dorrell var head coach. Ud over at løbe bolden retunerede han også punt og kick off. I løbet af han tid hos UCLA slog han nogle klubrekorder såvel som NCAA rekorder.

Personlige liv 
Maurice forældre hedder Sidney Gayles og Andrea Drew. Han boede hovedsageligt hos hans bedsteforældre, Maurice og Christina Jones. I Maurices højdepunkt i hans college karriere, døde hans bedstefar af hjertestop imens han sad og så Maurice spille Rose Bowl imod Rice University. Maurice fik disse tragiske nyheder at vide på sidelinjen af hans daværende træner. Den unge Maurice tøvede ikke et sekund med at forlade kampen og skynde sig hen på hospitalet.
For at ære hans farfars minde tog Maurice efternavnet Jones, så der nu stod "Jones-Drew" bag på trøjen.
Farfaren Maurice Jones har altid fulgt barnebarnet Maurice Drew football karriere. Han var altid at finde på sidelinjen til hver eneste træning med hans karakteristiske camping stol. Alle der kendte Drew kendte farfaren Maurice Jones.

Drew var allerede fra en ung alder kendt, som en utrolig sympatisk fyr på og uden for banen. Efter han havde spillet en glimrende kamp i Pop Warner ball som 10 årig, ringede han efterfølgende rundt til alle fra hans offensive linje, og takkede hver og en af dem.

Madden Bowl 
Jones-drew vandt den legendariske Madden Bowl 2010, hvor professionelle football spillere dyste om titlen, som den bedste i Playstation spillet Madden.

Eksterne henvisninger 

 Official 
 
 Jacksonville Jaguars bio 
 
 Campbell's Chunky Soup NFL Player Spotlight
 NFL.com
 Maurices personlige liv

Amerikansk fodbold-spillere fra Californien
Amerikansk fodbold-spillere fra Oakland Raiders
Amerikansk fodbold-spillere fra Jacksonville Jaguars
Amerikansk fodbold-running backs
Watt (flertydig)

Watt har flere betydninger:

 Watt – er en fysisk enhed for effekt
 Elektrisk effekt
 James Watt – skotsk opfinder
 Wat– helligt budhistisk område
 Watto – en person i Star Wars-sagaen
 Bjørn Watt Boolsen - dansk skuespiller
Flemming Nielsen (fodboldspiller, født 1954)

Flemming Nielsen (født 16. juli 1954, død 23. juni 2018) var en dansk fodboldspiller, der var aktiv i 1970'erne og 1980'erne. Han var forsvarsspiller og spillede for OKS, Odense Boldklub, Fortuna Köln, South China FC i Hong Kong, AaB og Aalborg Freja.

Han opnåede to kampe for Danmarks U/21-landshold i 1976 samt fem kampe for A-landsholdet 1978-79.

Han var efter sin professionelle karriere bl.a. træner i B1909 og FC Nordjylland samt assistenttræner og sportschef i Viborg FF. 

Han var indtil sin død talentchef og U18-træner for kvindeholdet Fortuna Hjørring, hvor han tidligere havde været cheftræner for klubbens førstehold fra 2007 til 2011. Han var desuden også træner på Nordjyllands Sportscollege.

Referencer

Eksterne henvisninger 
 
 

Fodboldspillere fra Danmark
Fodboldtrænere fra Danmark
Fodboldspillere fra Odense Boldklub
Fodboldspillere fra AaB
Fodboldtrænere fra Fortuna Hjørring
Backroads

Backroads er det tredje album fra danske Hush. Albummet udkom den 20. oktober i 2008.

Albummet modtog firee ud af seks stjerner i musikmagasinet GAFFA.

Spor 
 "Homesick for home"
 "Where the sky meets the sea"
 "Life is hell"
 "I want to believe"
 "Champs Élysées"
 "hooked on you"
 "Tick tock"
 "Imperfect"
 "September day"
 "Don't step on me"

Referencer

Eksterne henvisninger 
 Backroads på Discogs

Album fra 2008
Album fra Danmark
Hush
Smedhamran

Smedhamran er et bjergmassiv i Rondane i Dovre kommune i Innlandet fylke i Norge. Bjerget består af flere store toppe og den højeste er Sydlige Hammaren, som har en højde på 1.922 meter over havet.

Andre toppe i massivet er:
 Nordre Hammaren (1.898 moh – primærfaktor 130 m)
 Østre Hammaren (1.849 moh – primærfaktor 80 m)

Bjerge i Innlandet
Biologue

BioLogue er en samlende regional sektor/branchespecifik innovationsnetværk inden
for farma-, biotek- og mediko-området, i.e. biosundhedsområdet. Konsortiet er forankret i universitets- og hospitalspartnere med inddragelse af den private sektor. BioLogue's medlemsvirksomheder omfatter blandt andet Novo Nordisk og Ferring Pharmaceuticals. Konsortiet faciliterer og bistår med at udvikle samarbejder inden for uddannelse, forskning og innovation såvel internt mellem fagområder på universiteterne som med andre relevante offentlige og private aktører, nationalt og internationalt. BioLogue blev etableret i 2005 med Københavns Universitet som vært og medfinancieret af Forsknings- og Innovationsstyrelsen.

Eksterne henvisninger 
 BioLogue 
 Lægemiddelindustriforeningen
 DANSK BIOTEK 
 Forsknings- og Innovationsstyrelsen

Farmakologi
Lægemidler
Akademiske discipliner
Resident Evil: Degeneration

Resident Evil: Degeneration, i Japan kendt som , er en computeranimationsfilm fra Sony Pictures.

Til forskel fra de andre Resident Evil film, foregår Resident Evil: Degeneration i det samme univers som det der ses i spillene.

Filmen historie starter med, at T-virussen (Tyrant virus) bliver spredt i en lufthavn 7 år efter katastrofen i Racoon City.

Filmens hovedpersoner er Claire Redfield, som også var med Resident Evil 2 og Resident Evil Code: Veronica, og Leon s. Kennedy, som er med i Resident Evil 2, Resident Evil Gaiden og Resident Evil 4.

Eksterne henvisninger 
 
 Officiel hjemmeside – Biohazard Degeneration  
 Officiel hjemmeside – Resident Evil Degeneration

Referencer 

Japanske film fra 2008
Computeranimationsfilm
Degeneration
Arx

Arx er en skulptur, påbegyndt i 1991, beliggende ved kysten af mikronationen Ladonia i Kullaberg Naturreservat i Skåne, Sverige, tæt på skulpturen Nimis.

Skulpturen, der er udført af kunstneren Lars Vilks, består af 150 tons sten og beton.

Skulpturer
Svensk kultur
Skåne
Kottgeisering

Kottgeisering er en kommune i Landkreis Fürstenfeldbruck der ligger i den vestlige del af Regierungsbezirk Oberbayern i den tyske delstat Bayern. Kottgeisering er en del af Verwaltungsgemeinschaft Grafrath og ligger cirka 11 km sydvest for Fürstenfeldbruck og 34 km vest for München.
Landsberied

Landsberied er en kommune i Landkreis Fürstenfeldbruck, der ligger i den vestlige del af Regierungsbezirk Oberbayern i den tyske delstat Bayern. Den er en del af Verwaltungsgemeinschaft Mammendorf. Landsberied blev grundlagt i 853 med navnet "Lantbertesrieod", der betyder "rydningen af Lantbert". I 1970 havde kommunen 593 indbyggere, i 1987 havde den 849 og i år 2000 havde kommunen 1.203 indbyggere. Kommunen har børnehaver, men ingen skoler.

Geografi 
Landsberied ligger i Region München.
Ud over Landsberied er der landsbyerne Babenried og Hirschthürl.
Maisach

Maisach er en kommune i Landkreis Fürstenfeldbruck der ligger i den vestlige del af Regierungsbezirk Oberbayern i den tyske delstat Bayern. Den ligger omkring 4 km nord for Fürstenfeldbruck og 25 km vest for München. Arealmæssigt er Maisach den største kommune i landkreisen.

Geografi 
Kommunen Maisach ligger ved floden af samme navn Maisach.

Landsbyer og bebyggelser 
(De fremhævede er hovedbyerne i tidligere selvstændige kommuner)
 Maisach (5.193 indb.)
 Anzhofen (10 indb.)
 Diepoltshofen (71 indb.)
 Gernlinden (4.919 indb.)
 Gernlinden-Ost (147 indb.)
 Überacker (902 indb.)
 Fußberg (14 indb.)
 Fußbergmoos (23 indb.)
 Loderhof (13 indb.)
 Pöcklhof (12 indb.)
 Thal (22 indb.)
 Rottbach (268 indb.)
 Deisenhofen (50 indb.)
 Kuchenried (6 indb.)
 Oberlappach (114 indb.)
 Prack (25 indb.)
 Unterlappach (17 indb.)
 Weiherhaus (13 indb.)
 Zötzelhofen (19 indb.)
 Germerswang (783 indb.)
 Frauenberg (123 indb.)
 Stefansberg (124 indb.)
 Malching (310 indb.)
 Obermalching (19 indb.)
 Galgen (22 indb.)

Musik 
Viking metal-bandet Equilibrium startede deres karriere i Maisach.
Tor+ Saksit

Tor Saksit Vejsupaporn, bedre kendt med kunstnernavnet โต๋ ศักดิ์สิทธิ์ / Tor+ Saksit, er en thailandsk sanger.
Han er født den 20. januar 2527 (i thai år som svarer til 1984 hér) i Thailand, og bor der stadig. Han er kristen og har desuden 2 yngre brødre. 

Tor+ Saksit vandt også titlen som "bedste artist fra Thailand" til MTV asia music award 2008.

Discografi 
Tor udgav den 28. oktober 2004 sit første album "Piano & I"

Han fik senere en pladekontrakt hos Sony BMG, udgav han sit andet album 'Living in C major' som udkom den 13. februar 2007. På dette album var der bl.a. superhittet รักเธอ (Rak ter – som betyder "elsker dig")

Hans tredje album 'Munk?' udkom så den 20. okstober 2008 med hitsne เพลงของหัวใจ / Pleng Kong Huajai / en sang fra hjertet og มั้ง / Munk / Måske – som bl.a. kan ses på youtube med engelske undertekster.

Sangere fra Thailand
Jeppe Koed Bundsgaard

Jeppe Koed Bundsgaard (født 27. september 1970 i Odense) er en dansk softwareudvikler og professor med fokus på danskfaget, it og læring.

Jeppe Bundsgaard er cand. mag. i Nordisk Sprog og Litteratur med filosofi og datalogi som sidefag. Han skrev speciale om Internettet som kommunikationsteknologi.

I 2005 indleverede han ph.d.-afhandlingen Bidrag til danskfagets it-didaktik til Danmarks Pædagogiske Universitet og blev ansat som adjunkt i kommunikative kompetencer samme sted. I 2008 blev han udnævnt til lektor ved Danmarks Pædagogiske Universitetsskole ved Aarhus Universitet. I december 2014 fik han stillingen: Professor MSO i fag didaktik og it med henblik på dansk.

Forskning 
Bundsgaards forskning drejer om, hvordan it kan forandre undervisningspraksis i folkeskolen.
Bundsgaard har bl.a. udviklet begrebet PraksisStilladserende Interaktiv Platform (PracSIP) til at beskrive en anvendelse af computere til at projektarbejde i skolen. Og begrebet Interaktiv assistent til at beskrive computerstøttet undervisning i projektarbejde.

På den anden side beskæftiger Bundsgaard sig med, hvilke udfordringer undervisning i danskfaget står over for i et informations- og netværkssamfund

Softwareudvikling 
Bundsgaard bidraget til udviklingen af Content Management Systemet SmartSite Publisher.

Bundsgaard har deltaget i udvikling af undervisningssoftware. Fx har han været drivende kraft i designet af Ekstra Bladets avisproduktionsplatform Redaktionen og dilemmaspillet Velkommen på forsiden.

Udgivelser 
 
 Positioner i danskfagets didaktik. Cursiv, 2, København, Danmarks Pædagogiske Universitetsforlag, 2008.
 Danskfagets it-didaktik, sammen med Lisbet Kühn, København: Gyldendal, 2007.
 Learning by collaborating on the Internet, in Niels Kryger & Birte Ravn: Learning beyond Cognition (pp. 67-87), København: Danish University of Education Press, 2007.
 Nøglekompetencer med bud til de humanistiske fagområder, in Cursiv (1)1, København, Danmarks Pædagogiske Universitetsforlag, 2006.
 Bidrag til danskfagets it-didaktik. Med særlig henblik på kommunikative kompetencer og metodiske forandringer af undervisningen, ph.d.-afhandling, Odense: Forlaget Ark, 2005.
 Internettet. Atom eller fragment, Eli Working Paper No. 1. Odense, 2000.

Eksterne links 
 Jeppe Bundsgaards hjemmeside
 Medarbejderside på DPU 
 Bidrag til danskfagets it-didaktik. Ph.d.-afhandling

Dataloger fra Danmark
Personer fra Odense
Professorer fra Aarhus Universitet
Maisach (flod)

Maisach er en ca. 38 km lang biflod til Amper i den tyske delstat Bayern.

Den løber i de oberbayerske Landkreise Fürstenfeldbruck og Dachau. Dens kilder ligger ved Hohenzell mellem Moorenweis og Türkenfeld, og den munder ud i Amper ved Dachau.

Største biflod er Erlbach fra Wildmoos ved Jesenwang, som ved Mammendorf munder ud i Maisach. Andre tilløb er Bussbach (vest for Mammendorf), ved Überacker Lappacher Bach, Rottbach og Weiherbach.

Den har navnefællesskab med kommunen Maisach i Oberbayern.

Siden 2004 har bæveren igen bosat sig ved floden; de første spor af bævere ved Maisach fandtes dog allerede i 1990 ved Mammendorf.

Floder i Bayern
Landkreis Fürstenfeldbruck
Olav Hergel

Olav Hergel (født 13. august 1956 i Ordrup) er en dansk journalist og forfatter som især er kendt for at dække indvandrer- og flygtningestof. Efter 18 år på Berlingske Tidende skiftede han i 2005 til Politiken. Han modtog i 2006 Cavlingprisen sammen med fotograf Miriam Dalsgaard for en serie om flygtninge og flygtningebørn på danske asylcentre.

Udgivelser

Eksterne henvisninger 
 

Journalister fra Danmark
Romanforfattere fra Danmark
Journalister ved Politiken
Journalister ved Berlingske
Dansksprogede forfattere fra Danmark
Personer fra Ordrup
Cavlingprismodtagere
Personer i Kraks Blå Bog
Studenter fra Ordrup Gymnasium
Bogi Løkin

Bogi Abrahamson Løkin (* 22. oktober 1988) er en færøsk fodboldspiller, som spiller for ÍF Fuglafjørður og for Færøernes fodboldlandshold. Fra 2005 til 2010 spillede han for NSÍ Runavík. Han har før spillet for Færøernes U17, U19 og U21 landshold.

Han er bosat i Runavík.

Bogi Løkin er søn af den tidligere landsholdsiller Abraham Løkin, som var med til at besejre Østrig i 1990.

Bogi Løkin blev internationalt kendt, da han den 11. oktober 2008 i Tórshavn scorede Færøernes enlige mål i kampen mod Østrig, som endte 1:1.

Referencer

Ekstern henvisning 

 Bogi Løkin på MySpace

Fodboldspillere fra Færøerne
Personer fra Østerø
Avast Antivirus

Avast Antivirus er et antivirus-program udviklet af Avast Software s.r.o. Programmet udgives i mange udgaver, som henholdsvis er rettet mod private og erhvervsdrivende. 

Privatbrugere kan benytte den gratis udgave, "avast! Home Edition". Denne udgave af avast! er kun tilgængelig for hjemmebrugere, der ikke har kommercielle formål for øje. Brugeren skal have en licens til avast! Home Edition, som udleveres via email efter endt brugerregistrering. Licensen er gyldig et år og kan altid fornyes.

Eksterne henvisninger 
 avast! hjemmeside

Kilder 

Sikkerhedssoftware til Linux
Sikkerhedssoftware til OS X
Sikkerhedssoftware til Windows
Antivirussoftware
Absolute Christmas 2000

Absolute Christmas 2000 er et kompilationsalbum fra 2000 i serien Absolute Christmas.

Spor

Disc 1 
 Queen – "Thank God It's Christmas" 
 Wham! – "Last Christmas" 
 Celine Dion – "I Met An Angel (On Christmas Day)" 
 Shakin' Stevens – "Merry Christmas Everyone" 
 Darleens – "It's Gonna Be A Cold Cold Christmas" 
 Ricky Martin – "Ay, Ay, Ay It's Christmas" 
 Air Supply – "Winter Wonderland" 
 Brenda Lee – "Rockin' Around The Christmas Tree" 
 Elvis Presley – "Blue Christmas" 
 Juice/S.O.A.P./Christina feat. Remee – "Let Love Be Love" 
 Darlene Love – "All Alone On Christmas" 
 John Denver – "Please, Daddy (Don't Get Drunk This Christmas)" 
 Doris Day – "Let It Snow! Let It Snow! Let It Snow!" 
 Diana Ross & The Supremes – "Santa Claus Is Coming To Town" 
 Shu-bi-dua – "Den Himmelblå"
 Mahalia Jackson – "Silent Night, Holy Night"

Disc 2 
 John Lennon & Yoko Ono – The Plastic Ono Band – "Happy Xmas (War Is Over)" 
 Slade – "Merry Xmas Everybody" 
 Carnie & Wendy Wilson – "Jingle Bell Rock" 
 Beach Boys – "Little St. Nick" 
 Band Aid – "Do They Know It's Christmas?" 
 Lars Lilholt – "Lad Julen Vare Længe" 
 Jaki Graham – "Christmas Song" 
 Eternal – "When You Wish Upon A Star" 
 MC Einar – "Jul' Det Cool" 
 Sweethearts – "Feliz Navidad" 
 Stig Rossen – "´Mary's Boy Child" 
 Alan Jackson – "A Holly Jolly Christmas" 
 Poul Krebs & Marianne Antonsen – "White Christmas" 
 Gladys Knight & The Pips – "Jingle Bells" 
 Art Garfunkel – "O Come All Ye Faithful" 
 José Carreras – "Ave Maria"

Eksterne henvisninger 
 Absolute Christmas 2000 front- og backcover 

2000
Album fra 2000
Abraham Løkin

Ábraham Løkin  (født 16. juni 1959 i Fuglafjørður på Færøerne) er en tidligere færøsk fodboldspiller og nuværende fodboldtræner.

Karriere 
Ábraham Løkin er uddannet som fødevaretekniker og har været fødevarekontrollant i den færøske fiskeindustri. Løkin er træner for NSÍ Runavík og det færøske ungdomslandshold. 

Løkin startede sin fodboldkarriere ved ÍF Fuglafjørður, hvor han i 1979 var medvirkende til at klubben vandt det færøske mesterskab. 1981 spillede han for den svenske klub IK Sleipner. 1985 skrev han kontrakt med den danske fodboldklub Odense KFUM. Fra 1989/90 spillede han for Boldklubben Frem, men flyttede på grund af sygdom i familien tilbage til Færøerne, hvor han spillede for B68 Toftir. 1992 blev klubben færøsk mester og Løkin kunne dermed fejre sit andet mesterskab. 1994 forlod han igen Færøerne og flyttede til Frankrig, hvor han spillede for US Boulogne, men vendte i 1995 tilbage til sin gamle klub ÍF Fuglafjørður. Efterfølgende har han spillet for B68 Toftir og til sidst NSÍ Runavík, hvor han i 2002 sluttede sin aktive karriere.

Landsholdet 
Løkin spillede mellem 1988 og 1994 22 gange på Færøernes fodboldlandshold. Den 12. september 1990 var han i Landskrona med til at vinde 1:0 over Østrig. Sønnen Bogi Løkin scorede den 11. oktober 2008 i Tórshavn et mål mod Østrig som endte 1:1.

Eksterne henvisninger 

Fodboldspillere fra Færøerne
Fodboldlandsholdsspillere fra Færøerne
Officin

Officin kan have flere betydninger:
 Officin er en ældre betegnelse for venterummet eller udleveringsrummet i et apotek
 Officin kan også være et værksted
 Officin er et bogtrykkeri
fx Det Berlingske Officin